**תכנית לימודית בתנ"ך לשכבת י'- תשפ"א**

ברוכות הבאות וברוכים הבאים לחטיבה העליונה.

השנה עומדות בפניכן ובפניכם שתי משימות חשובות:

1. הערכה חלופית בתנ"ך- 30% מציון הבגרות במקצוע. במסגרת לימודי תנ"ך השנה, תתבקשו לבצע משימות בשני פרויקטים שונים: פרויקט ראשון- 15% מציון הבגרות על סיפורי הבריאה, פרויקט שני- 15% מציון הבגרות על מגילת רות.
2. למידת נושאים לבחינת הבגרות- בשנה הבאה תיגשו לבחינת הבגרות החיצונית בתנ"ך (70%). עליכם ללמוד את הנושא: סיפורי האבות- סיפורי אברהם וסיפורי יעקב, שיכלל בבחינת הבגרות.

**נושאי הלימוד:**

**30%- הערכה חלופית**

1. **אהבה וחסד במגילת רות- 15% הערכה חלופית:**

לאחר שיעורי המבוא שיפגישו אתכן/ם עם התנ"ך וגם עם סביבת הלמידה המתוקשבת איתה נעבוד, נתחיל בנושא הראשון להערכה חלופית- מגילת רות, מתוך חיבור לנושא המעורבות הקהילתית והיזמות החברתית. היחידה כוללת מטלות ובחנים, והיא נמצאת *בקמפוס אביב.* שימו לב- הציון ליחידה זו יכלל בציון ההערכה החלופית לבגרות.

1. **סיפורי הבריאה- 15% הערכה חלופית**

בראשית, א', ב', ג', ד', ו', 5 – 22, ט', י"א, 1 – 11.

ביחידה זו נעסוק בראשית העולם מבעד לשאלות חקר רלוונטיות לימינו, ונלמד מושגי יסוד חשובים. היחידה כוללת מטלות ובחנים, והיא נמצאת *בקמפוס אביב.* שימו לב- הציון ליחידה זו יכלל בציון ההערכה החלופית לבגרות. *יתכן כי תתקיים בחינה על פרק זה.*

**70%- פרקים לבחינת הבגרות**

1. **סיפורי האבות:**
2. סיפורי אברהם- בראשית, י"ב, י"ג, ט"ו, ט"ז, י"ח, י"ט, כ"א, כ"ב, כ"ג, כ"ד.
3. סיפורי יעקב- בראשית, כ"ה, 19 – 34, כ"ז, כ"ח, כ"ט, ל"ב.

**כיצד נלמד?**

שנת הלימודים הקרובה שונה מקודמותיה, והיא כוללת שילוב של למידה בבית הספר ושל למידה מרחוק.

**למידה מרחוק- כלים וכללים:**

1. **קמפוס אביב** הוא המרחב הוירטואלי הקבוע שישמש אתכן/ם לאורך כל שנת הלימודים. המרחב כולל: פירוט הפרקים ואירגונם לפי נושאים, מידע חשוב כמו: מבנה בחינת הבגרות, מפתח הערכה, מיקוד וכדומה, תוכן ומטלות. מטלות ההערכה החלופית יתבצעו בקמפוס בלבד!

לכל תלמיד/ה יש שם משתמש וסיסמה וחיוני כי תדעו מהם. **שם המשתמש** הוא S+שש ספרות אחרונות של תעודת זהות. כלומר, אם תעודת הזהות שלי היא 23242526 אז שם המשתמש יהיה: S242526

הסימסמה הראשונית: 123456. אם שינית את הסיסמה, עליך לכתוב אותה ולשמור אותה. טיפול בנושא סיסמאות והתחברות ינתן בתחילת השנה. לאחר מכן רק במקרה של תקלה מיוחדת ינתן מענה בבית הספר, גלו אחריות!

1. **למידה א- סינכרונית**- מטלה שניתנת לכיתה ומוגבלת בזמן מצומצם מאוד. בדרך כלל הדרישה היא ***לבצע את המשימה במהלך השיעור ולהגישה עד לסוף השיעור***. לעיתים החלטת המורה תהיה שונה, וינתן זמן רב יותר להגשת המטלה. מטלת השיעור היא ההשתתפות בשיעור, והגשתה תזכה את המגיש/ה בציון שיוזן לסמארטסקול, וישוקלל בציון המחצית. ניתן להגיש מטלות א- סינכרוניות אך ורק במסגרת הזמן שהוגדרה, ***ולא ניתן להשלימן לאחר מכן.***
2. **למידה סינכרונית-** שיעור שמתקיים בזמן קבוע וידוע מראש, ודורש התחברות למערכת מקוונת. בשיעור סינכרוני ישנה **חובת נוכחות והתחברות בזמן**, כמו בשיעור בכיתה. בתחילת השיעור יהיה רישום נוכחות ויצוינו העדרויות ואיחורים בסמארטסקול. כמובן, שיהיה גם רישום חיובי עבור השתתפות רצינית ואחראית, ולמידה מיטבית. השתתפות בשיעור סינכרוני היא פעילה, ולא די בהתחברות, ינתנו משימות קטנות לביצוע מיידי במהלך זמן השיעור, וביצוען יעיד על נוכחות ועל למידה בשיעור.
3. **מטלות ועבודות-** במהלך שנת הלימודים ינתנו מטלות ועבודות שמטרתן העמקת החקר, למידה פעילה, התנסות במענה על שאלות וביסוס הידע והמיומנויות. המטלות והעבודות יופיעו **בקמפוס אביב**, וינתן זמן סביר לביצוען. המטלה תוסבר בשיעור ויצורף אליה גם מחוון הערכה. יש להגיש את הכל המטלות והעבודות בזמן שנקבע. איחור בהגשה יגרור הפחתה של ציון.
4. **אירועי הערכה (בחנים ומבחנים)-** חלק מאירועי ההערכה יהיו מתוקשבים וחלק מהם יתקיים בבית הספר (בעיקר מבחנים). חשוב לבצע היטב את כל הבחנים והמבחנים כדי להבטיח הצלחה!
5. **טוהר הבחינות-** בית הספר רואה בטוהר הבחינות ערך חשוב ולכן בוחן, עבודה, מטלה או בוחן שיהיה חשד כי יש בהם העתקה, יפסלו. המשך הטיפול יהיה בהתאם לתקנון בית הספר.
6. **גבולות השיח והקפדה על זמנים-** במהלך למידה מרחוק ישנו טישטוש בין זמן הלמידה לזמן שאיננו זמן למידה. כמובן, כאשר ישנה אפשרות ללמוד בזמן החופשי, לעיתים למידה אחר הצהריים או בערב נוחה יותר לחלקנו. יחד עם זאת, חשוב להבין כי זמן העבודה של המורה מוגדר לשעות העבודה בבית הספר. גם אם ישנה גמישות בניהול יום הלימודים, יש לכבד את שעות העבודה של המורה. יתקיים תיאום ציפיות בנושא בתחילת השנה. בנוסף, יש להקפיד על שיח מכבד ונעים גם אם הוא מתקיים ברשת או בהודעות, ממש כמו שמצופה בכיתה שבבית הספר.

**דרישות המקצוע:**

☑ נוכחות מלאה- נוכחות (בבית הספר ובשיעורים הסינכרוניים) היא תנאי הכרחי להצלחה בתחום הדעת תנ"ך.

☑ ציוד- יש להגיע עם כל הציוד הנדרש: ספר תנ"ך מלא ללא פירושים (בהוצאת קורן) , מחברת וכלי כתיבה.

☑השתתפות פעילה- נדרשת השתתפות פעילה שבאה לידי ביטוי בביצוע מטלות, ביצוע משימות בכיתה (אישי וקבוצתי), השתתפות בדיונים וקריאה בתנ"ך (דמומה או קולית, כנדרש).

☑הקפדה על תקנון בית הספר- חובה להגיע בתלבושת אחידה ותקנית.

קהילת מחנכות ומחנך תנ"ך מאחלת לכן ולכם שנת לימודים מעניינת, חווייתית ומוצלחת😊